544 Chr. Lutken. 
fulgte og tildels deltog i disse Studier med varm Interesse, er 
en Selvfølge, og han gav selv yderligere Bidrag til Kundskab 
om denne Flora. 
Et beslægtet og ikke mindre vigtigt Æmne tilbød sig alle- 
rede i Begyndelsen af Steenstrups Universitetsvirksomhed, da 
han gjorde den Opdagelse, at visse Dannelser ved vore Kyster, 
som man havde opfattet som hævede Skalbanker af Muslinger 
og Snegle, ved deres Indhold af Skaller af disse spiselige Blød- 
dyr, blandede med Ben og Tænder af spiste Pattedyr, Fugle og 
Fiske 0. s. v., røbede sig at være frembragte af Mennesker, af 
vore Urindvaanere, nemlig som Efterladenskaber efter deres Maal- 
tider. Hvor ny og mærkelig denne Opdagelse var, fik vi Samtidige 
en Forestilling om ved at være Vidne til den Tvivl, hvormed den 
til en Tid modtoges baade af Zoologer og Arkæologer. Steen- 
strup gav disse Affaldsdynger Nayn af «Køkkenmøddinger » 
— et Udtryk, der er gaaet uforandret over i flere Sprog 
(»Kitchen-middens» 0. s. v.) og sigter til Analogien med de Dan- 
nelser, som man paa Landet betegner med samme Ord til For- 
skel fra Staldmøddingerne. Videnskabernes Selskab oprettede 
som bekendt en Komité af en Geolog (Forchhammer) og en 
Arkæolog (Worsaae) tilligemed Steenstrup til dette Æmnes 
yderligere Undersøgelse og Drøftelse. Dens Resultater foreligge 
i de til Selskabet afgivne Beretninger for Aarene 1851—54. 
Men den udførligere Afhandling om dette Æmne, der iøvrigt 
gav Anledning til en længere Strid mellem Worsaae og Steen- 
strup om visse Sider af dette Fænomens rette Forstaaelse (se 
Oversigterne for 1859—61), fulgte ikke, naar man ikke hertil 
vil regne Steenstrups Universitetsprogram af 1862: «Et Blik 
påa Natur- og Oldforskningens Forstudier, til Besvarelsen af 
Spørgsmaalet om Menneskeslægtens tidligste Optræden i Europa». 
Yderligere Bidrag til, dette store Spørgsmaal, hvis Besvarelse 
har affødt en Mængde analoge Undersøgelser snart sagt i alle 
Lande og derved faaet en stor indirekte Betydning for mange 
Folkeætters Urhistorie, findes i vore Oversigter for 1855, i 
24 
